Apstiprināts Nr. 3.7-9.6/2025/17

24.03.2025

*Izdota saskaņā ar Ministru kabineta 2025. gada 7. janvāra noteikumu Nr. 24 “Noteikumi par produktivitātes aizdevumiem uzņēmumu inovācijām” 16. punktu*

**Metodika Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa „ Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.2. pasākuma „ Produktivitātes aizdevumi uzņēmumu inovācijām” inovatīvu produktu un divējāda lietojuma inovatīvu produktu kritēriju vērtēšanai un aizpildīšanai**

**1. Vispārīgie jautājumi**

1. Saskaņā ar Ministru kabineta 2025. gada 7. janvāra noteikumu Nr. 24 “Noteikumi par produktivitātes aizdevumiem uzņēmumu inovācijām” 4. punktu biznesa projekta zinātniskās kvalitātes vērtējuma objekts ir projekta ietvaros paredzētais inovatīvais (divējāda lietojuma inovatīvais) produkts komersanta (projekta pieteicēja) līmenī viedās specializācijas stratēģijas jomās.
2. Ekonomiskās sadarbības un attīstības organizācijas *(Organisation for Economic Co-operation and Development)* izpratnē inovācija ir jauns vai uzlabots produkts vai process (vai to kombinācija), kas būtiski atšķiras no komersanta (projekta pieteicēja) iepriekšējiem produktiem vai procesiem, un tas ir darīts pieejams potenciālajiem lietotājiem (produkts) vai nodots lietošanā komersanta (projekta pieteicēja) saimnieciskajā darbībā (process).[[1]](#footnote-2)
3. Inovācija komersanta (projekta pieteicēja) līmenī šīs metodikas izpratnē ir (turpmāk – inovācijas definīcija):
   1. jaunu zinātnisko un tehnisko ideju, izstrādņu un tehnoloģiju īstenošana komersanta (projekta pieteicēja) produktā vai procesā. Produkta inovācija ir uzskatāma par īstenotu, kad tā ir nonākusi tirgū. Procesa, mārketinga vai organizatoriska inovācija ir īstenota tikai tad, kad tā ir praktiski ieviesta un tiek lietota attiecīgajā organizācijā;
   2. jauns vai uzlabots produkts – prece, metode vai pakalpojums, kas ir pilnīgi jauns vai kam ir uzlabotas funkcionālās īpašības vai mainīts paredzamais lietošanas veids, tostarp mainīti vai uzlaboti tehniskie parametri, sastāvdaļas, materiāli, pievienotā programmatūra vai lietotājam ērtas īpašības. Jaunām iekārtām vai paplašinājumiem jābūt ar specifikācijas uzlabojumiem. Būtiski uzlabojumi tiek identificēti kā:
      1. jaunu funkciju pievienošana,
      2. funkcionālo īpašību un lietojuma uzlabošana, tai skaitā;
         1. kvalitātes paaugstināšana,
         2. finansiālā pieejamība,
         3. lietojamības, ērtuma uzlabošana,
         4. ekonomiskāka izmantošana,
         5. izturības palielināšana,
         6. produkta dzīves ilguma pagarināšana, u.c.
4. Ar jaunu produktu pasākuma ietvaros iespējams izstrādāt kādu no šādiem inovācijas veidiem:
   1. Produkta vai pakalpojuma inovācija - Jauna vai būtiski uzlabota produkta vai pakalpojuma izstrāde, kas paredzēta laišanai tirgū.
   2. Procesa inovācija - Jauns vai būtiski uzlabots process, kas ir ieviests komersanta (projekta pieteicēja) darbībā un tiek lietots iekšēji.
   3. Tirgdarbības inovācija - Jauna produkta noformējuma, iepakojuma, izvietošanas vai mārketinga metode, kas būtiski atšķiras no komersanta (projekta pieteicēja) iepriekš izmantotajiem paņēmieniem.
   4. Organizatoriska inovācija - Jauns organizatoriskais risinājums, kas uzlabo komersanta (projekta pieteicēja) darbības efektivitāti vai organizācijas struktūru.
5. Par jaunu produktu neuzskata:
   1. kādas ražošanas procesa daļas izmantošanas pārtraukšanu;
   2. aizvietošanu vai ekstensīvu palielināšanu – izmantotajiem moduļiem identisku moduļu iegādi, iekārtu un programmatūras atjauninājumus. Jaunām iekārtām vai paplašinājumiem jābūt ar specifikācijas uzlabojumiem;
   3. komponentu cenu maiņas dēļ radušās izmaiņas (produkta vai aprīkojuma cenas vai ražošanas procesa vai metodes produktivitātes izmaiņas nav produktu inovācija);
   4. produktu pielāgojumus konkrētām vajadzībām, piemēram, produkta pielāgošanu klienta vajadzībām bez tādām jaunā produkta funkcionālo vai tehnisko īpašību izmaiņām, kas nodrošina lielāku jaunā produkta konkurētspēju salīdzinājumā ar esošiem produktiem;
   5. ierastās vai regulārās izmaiņas, kas skar esošos produktus, aprīkojumu, ražošanas līnijas, ražošanas procesus, ražošanas metodes un citas operācijas darbības procesā;
   6. dizaina izmaiņas, kas nemaina funkcijas, lietojumu vai tehniskās īpašības;
   7. citu ražotāju produktu, iekārtu, aprīkojuma, procesu vai metožu tālākpārdošanu;
   8. uzlabojumus tirgvedības veicināšanai (tai skaitā estētiskas izmaiņas).
6. Šīs metodikas izpratnē, kā inovatīvs produkts tiek saprasts inovatīvs risinājums vai tehnoloģija jeb procesa, pakalpojuma vai produkta inovācija, kas sekmē komersanta (projekta pieteicēja) attīstību un par kuru ir saņemts Latvijas Zinātnes padomes (turpmāk – LZP) zinātniskās ekspertīzes atzinums, ka biznesa projektā paredzētais risinājums ir vērtējams kā inovācija komersanta (projekta pieteicēja) līmenī.
7. Šīs metodikas izpratnē, kā divējāda lietojuma inovatīvs produkts tiek saprasts inovatīvs risinājums vai tehnoloģija jeb procesa, pakalpojuma vai produkta inovācija, ko var izmantot gan civilām, gan militārām vajadzībām un kas sekmē komersanta (projekta pieteicēja) attīstību un par kuru ir saņemts Aizsardzības ministrijas (turpmāk – AM) zinātniskās ekspertīzes atzinums, ka biznesa projektā paredzētais risinājums ir vērtējams kā inovācija komersanta (projekta pieteicēja) līmenī.
8. Šīs metodikas ietvaros tiek vērtēta inovatīva produkta, procesa, tirgdarbības vai organizatoriskas inovācijas atbilstība šādiem tehnoloģiju gatavības līmeņiem (turpmāk – TGL) (technology readiness level):
   1. TGL 8 – inovatīva produkta prototips ir pabeigts un pārbaudīts: ir pierādīts, ka produkts darbojas tās galīgajā formā un plānotajos apstākļos/ražošanas vidē.
   2. TGL 9 – Sekmīga inovatīvā produkta ekspluatācija un darbojas pilnā apmērā.
9. Komersants (projekta pieteicējs) biznesa projektā (biznesa projekta veidlapa ir pieejama 1.pielikumā) sniedz šādu informāciju:
   1. projekta mērķis, komersanta (projekta pieteicēja) esošo produktu klāsts un kāda veida inovācija komersanta (projekta pieteicēja) līmenī tiek plānota, t.i., vai tā paredz jauna produkta izveidi vai būtiski uzlabotu funkcionalitāti;
   2. apraksts par inovatīva produkta divējādo lietojumu, tas ir, gan militārajām, gan civilajām vajadzībām[[2]](#footnote-3);
   3. produkta pielietojamība aizsardzības nozarē un atbilstība aizsardzības kritisko spēju un/vai inovatīvu tehnoloģiju prioritātēm[[3]](#footnote-4):
      1. produkta potenciālā lietojamība aizsardzības un drošības nozarē, atbilstoši kritisko spēju prioritātēm: bruņojums, munīcija, karavīru individuālais ekipējums, digitālās komandvadības un kontroles spējas, kaujas atbalsts un nodrošinājums, uzturēšana;
      2. atbilstība kādai no prioritārajām tehnoloģiju jomām vai to kombinācijām: robotika, mākslīgais intelekts un mašīnmācīšanās, kosmosā bāzēti komunikāciju un novērošanas risinājumi, kvantu tehnoloģijas, inovatīvie materiāli, biotehnoloģijas, enerģija un dzinējspēki;
   4. veiktā projekta priekšizpēte, t.sk. tirgus izpēte, sniegtas atsauces uz testēšanas un priekšizpētes rezultātiem, zinātniskais pamats[[4]](#footnote-5) un pētniecība, atbilstība militārās standartizācijas prasībām – kur tas attiecināms, licences esamība[[5]](#footnote-6) un [[6]](#footnote-7) u.c., norādot konkrētus datus un pierādījumus par ieguvumiem datiem, kas saistīta ar plānotā inovatīvā produkta izstrādi;
   5. apraksts ietver detalizētu inovatīvā produkta aprakstu, tā unikālās īpašības un pielietojumu, skaidri norādot, kā produkts atšķiras no konkurentu piedāvājumiem. Biznesa projektā ir veikta tirgus analīze, kas apliecina produkta dzīvotspēju un pieprasījumu tirgū. Ir skaidrots, kā produkts vai pakalpojums palīdzēs komersantam (projekta pieteicējam) izcelties un palielināt tirgus daļu.
   6. sniegts skaidrs apraksts un aprēķins (vai izmantotā aprēķina formula), kas apliecina funkcionalitātes skaitliskas mērvienības uzlabošanu;
   7. pamato inovatīvā produkta prototipa atbilstību tehnoloģiju gatavības līmeņiem (technology readiness level) atbilstoši šīs metodikas 8. punktā noteiktajam. Lai pamatotu atbilstību tehnoloģiju gatavības līmenim, komersants (projekta pieteicējs) pamato katra biznesa projektā aprakstīto darbību saistību ar inovatīvo produktu – kā tieši darbības un/vai ražošanas procesā tiks ietekmēts jaunais produkts;
   8. par pieejamajiem resursiem, darbinieku kompetencēm un infrastruktūru. Pamato spēju integrēt plānoto inovāciju ilgtermiņā, nodrošinot tās uzturēšanu un attīstību, kā arī plānotās inovācijas ietekmi uz komersants (projekta pieteicēja) saimniecisko darbību, piemēram, izmaksu optimizācija, enerģijas vai laika patēriņa samazinājums u.c.;
   9. norāda skaidru un pamatotu darba plānu ar konkrētiem posmiem un uzdevumiem, kas atbilst projekta mērķim, apliecinot resursu efektīvu izmantošanu.
   10. paredzētais finansējums inovācijas izstrādei vai ieviešanai atbilstoši projekta mērķiem.
10. Lai saņemtu zinātniskās ekspertīzes atzinumu, komersants (projekta pieteicējs) iesniedz elektroniski parakstītu iesniegumu, šīs metodikas 4. pielikums, LZP vai AM, pievienojot biznesa projekta aprakstu, šīs metodikas 1. pielikums.

**2.Inovatīva produkta vērtēšana**

1. Biznesa projektu zinātniskās ekspertīzes procesu organizē LZP.
2. Veicot biznesa projekta zinātnisko ekspertīzi, LZP pieaicinātais eksperts vērtē komersanta (projekta pieteicēja) biznesa projektu.
3. Veicot biznesa projekta zinātnisko ekspertīzi, eksperts, aizpildot 2.pielikumā pievienoto veidlapu, ņem vērā:
   1. biznesa projektā norādīto darbības veidu:
      1. procesu vai pakalpojumu inovācijas izstrāde;
      2. produktu vai tehnoloģiju inovācijas izstrāde;
   2. projekta idejas īstenošanai nepieciešamo darbību un laika posma īstenošanas aprakstu (t.sk., vērtējot vai inovatīvo risinājumu ir iespējams īstenot pieteiktajā laika posmā, veicot pieteiktās darbības);
   3. un citus faktorus.
4. Biznesa projekts tiek izvērtēts trijos kritērijos: “Inovatīvs produkta zinātniskā kvalitāte”, “Produkta gatavības līmenis” un “Projekta īstenošanas iespējas un nodrošinājums”.
5. Kritērijus izvērtē, piešķirot tiem vērtējumu “Atbilst” vai “Neatbilst” katrā kritērijā. Katram punktam atbilstošs vērtējuma apraksts ir:
   1. “Atbilst” – biznesa projekts, atbilst augstākajām prasībām vai pat pārsniedz tās kritērijā, jebkura biznesa projekta nepilnība ir nenozīmīga;
   2. “Neatbilst” – biznesa projekts, neatbilst prasībām kritērijā, kas padara apšaubāmu projekta sekmīgu realizāciju un mērķu sasniegšanu.
6. LZP sagatavo elektroniski parakstītu atzinumu, šīs metodikas 5. pielikums, pievienojot eksperta atzinuma veidlapu, šīs metodiktas 2. pielikums, un komersanta (projekta pieteicēja) biznesa projekta aprakstu, šīs metodikas 1. pielikums.
7. Ja biznesa projekta zinātniskās ekspertīzes vērtējums kaut vienā kritērijā ir “Neatbilst”, tad biznesa projektā paredzētais risinājums nav vērtējams kā inovācija un nav ieteicams projektu apstiprināt finansējuma saņemšanai.
8. Ja biznesa projekta zinātniskās ekspertīzes vērtējums visos kritērijos ir “Atbilst”, tad biznesa projektā paredzētais risinājums ir vērtējams kā inovācija komersanta (projekta pieteicēja) līmenī.
9. LZP ekspertu piesaiste, zinātniskās ekspertīzes vērtējums un atzinuma sniegšana nepārsniedz 30 darba dienas, kopš dienas, kad LZP ir saņēmusi gala saņēmēja biznesa projektu.
10. Ekonomikas ministrija un LZP slēdz vienošanos, kas saskaņota ar Izglītības un zinātnes ministriju, par projekta zinātniskās ekspertīzes apjomu un kārtību, kādā nodrošina zinātnisko ekspertīzi.

|  |  |  |  |  |
| --- | --- | --- | --- | --- |
| **Nr.** | **Kritērijs** | **Procedūra** | **Vērtējums** | **Informācijas avots** |
| 1. | Inovatīvā produkta zinātniskā kvalitāte | *Kritērija vērtēšanā tiek izmantotas šis metodikas 3., 4., 5. un 6. punktā minētās definīcijas.*  1. Apsvērums: biznesa projektā paredzētā darbība sasaistē ar zinātni atbilst noteikumos definētajam pasākuma mērķim – projekta ietvaros paredzētais inovācijas risinājums ir tehnoloģijas, procesa, pakalpojuma vai produkta inovācija komersanta (projekta pieteicēja) līmenī; projektu īstenojot, tam ir spēja radīt inovāciju.  2. Apsvērums: izvēlētā inovācijas risinājuma stratēģijas un metodisko risinājumu zinātniskā kvalitāte, kā arī atbilstība noteikto mērķu sasniegšanai – veicinās komersanta (projekta pieteicēja) tehnoloģiju, procesa, pakalpojuma vai produkta inovācijas sasniegšanu.  3.Apsvērums: paredzētā inovatīvā produkta priekšizpēte (t.sk. tirgus izpēti, testēšana priekšizpētes rezultātui) ir veikta pietiekamā apjomā un atbilst biznesa projektā paredzēta inovatīvā produkta izstrādei.  4.Apsvērums: biznesa projektā ir pietiekami pamatota inovācijas izstrādes zinātniskā kvalitāte, ticamība un novitāte, t.sk.:   * problēmas un risinājumu definēšana; * produkta aktualitātes pārbaude; pētījuma metožu (paņēmienu) izvēle un sakārtošana noteiktā sistēmā, kuru piemērojot iespējams iegūt sagaidāmo rezultātu un sniegt zinātniski pamatotu informāciju.   Eksperts pamato sniegto vērtējumu “Atbilst” / “Neatbilst”, ņemot vērā kritērija izpildi kopumā un kritērija katra apsvēruma izpildi un sniedzot vērtējumu, vai biznesa projektā paredzētais risinājums ir vērtējams kā inovācija komersanta (projekta pieteicēja) līmenī. | Atbilst / Neatbilst | Biznesa projekts, punkti 1.1. – 1.8. |
| 2. | Produkta gatavības līmenis | *Kritērija vērtēšanā tiek izmantotas šīs metodikas 9. punktā minētā informācija.*  1.Apsvērums: īstenojot projektu tiks sasniegti projekta iesniegumā paredzētie rezultāti, notiks inovāciju izstrāde, tiks radīta tehnoloģija, process, pakalpojums vai inovatīvā produkta prototips, kas atbilst tehnoloģiju gatavības līmeņiem – TGL8 vai TGL9.  2.Apsvērums: vai izstrādātā inovācija un ar to saistītās iegūtās zināšanas un prasmes ir īstenojamas attiecīgā komersanta (projekta pieteicēja) ietvaros, nodrošinot iegūto inovāciju risinājumu ilgtspēju.  3.Apsvērums: vai projekta iesniedzēja nosauktie inovatīvo risinājumu jeb procesa, pakalpojumu vai produktu inovāciju ietekmes veidi (izmaksu, enerģijas vai laika patēriņa samazinājums) ir ticami un iesniegumā atbilstoši pamatoti.  Eksperts pamato sniegto vērtējumu “Atbilst” / “Neatbilst”, ņemot vērā kritērija izpildi kopumā un kritērija katra apsvēruma izpildi un sniedzot vērtējumu, vai plānotās inovācijas atbilst TGL8 vai TGL9. | Atbilst / Neatbilst | Biznesa projekts, punkti 2.1. – 2.3. |
| 3. | Projekta īstenošanas iespējas un nodrošinājums | *Kritērija vērtēšanā tiek izmantota komerstanta (projekta pieteicēja) sniegtā informācija, atbilstoši šīs metodikas 9.9. un 9.10. apakšpunktam.*  1.Apsvērums: inovācijas izstrādes (tehnoloģiju, procesa, pakalpojuma vai produkta inovācija, lai uzlabotu komersanta (projekta pieteicēja) produktu vai pakalpojumu efektivitāti) darba plāna kvalitāte un tā atbilstība izvirzītajam mērķim. Paredzēts nodrošināt atbilstošu un efektīvu resursu izmantošanu; plānotie darba posmi un uzdevumi ir skaidri definēti, atbilstoši un ticami.  2.Apsvērums: Paredzētais finansējums inovācijas izstrādes vai ieviešanas produktīvajā darbībā ir aprakstīts un ir atbilstošs šo darbību veikšanai. Paredzētā projekta rezultātu testēšana projekta īstenošanas laikā ir atbilstoši aprakstīta, ir nepieciešama un sniegs ieguldījumu inovācijas ieviešanā  Eksperts pamato sniegto vērtējumu “Atbilst” / “Neatbilst”, ņemot vērā kritērija izpildi kopumā un katra apsvēruma izpildi. | Atbilst / Neatbilst | Biznesa projekts, punkti 3.1. – 3.2. |

**3. Divējāda lietojuma inovatīva produktu vērtēšana**

1. Biznesa projektu zinātniskās ekspertīzes vērtēšanu veic AM.
2. Veicot biznesa projekta zinātnisko ekspertīzi, eksperts, aizpildot 3.pielikumā pievienoto veidlapu, ņem vērā:
   1. biznesa projektā norādīto darbības veidu:
      1. procesu vai pakalpojumu inovācijas izstrāde;
      2. produktu vai tehnoloģiju inovācijas izstrāde;
   2. projekta idejas īstenošanai nepieciešamo darbību un laika posma īstenošanas aprakstu (t.sk., vērtējot vai inovatīvo risinājumu ir iespējams īstenot pieteiktajā laika posmā, veicot pieteiktās darbības);
   3. un citus faktorus.
3. Biznesa projekts tiek izvērtēts četros kritērijos: “Divējāda lietojuma vērtējums drošības un aizsardzības jomā”, “Divējāda lietojuma inovatīvā produkta zinātniskā kvalitāte”, “Produkta gatavības līmenis” un “Projekta īstenošanas iespējas un nodrošinājums”.
4. Kritērijus izvērtē, piešķirot tiem vērtējumu “Atbilst” vai “Neatbilst” katrā kritērijā. Katram punktam atbilstošs vērtējuma apraksts ir:
   1. “Atbilst” – biznesa projekts, atbilst augstākajām prasībām vai pat pārsniedz tās kritērijā, jebkura biznesa projekta nepilnība ir nenozīmīga;
   2. “Neatbilst” – biznesa projekts, neatbilst prasībām kritērijā, kas padara apšaubāmu projekta sekmīgu realizāciju un mērķu sasniegšanu.
5. AM sagatavo elektroniski parakstītu atzinumu, šīs metodikas 6. pielikums, pievienojot eksperta atzinuma veidlapu, šīs metodiktas 3. pielikums, un komersanta (projekta pieteicēja) biznesa projekta aprakstu, šīs metodikas 1. pielikums.
6. Ja biznesa projekta zinātniskās ekspertīzes vērtējums kaut vienā kritērijā ir “Neatbilst”, tad biznesa projektā paredzētais risinājums nav vērtējams kā inovācija un nav ieteicams projektu apstiprināt finansējuma saņemšanai.
7. Ja biznesa projekta zinātniskās ekspertīzes vērtējums visos kritērijos ir “Atbilst”, tad biznesa projektā paredzētais risinājums ir vērtējams kā inovācija komersanta (projekta pieteicēja) līmenī.
8. AM zinātniskās ekspertīzes vērtējums un atzinuma sniegšana nepārsniedz 20 darba dienas, kopš dienas, kad AM ir saņēmusi gala saņēmēja biznesa projektu. Nepieciešamības gadījumā, AM var pagarināt zinātniskās ekspertīzes vērtējuma un atzinuma sniegšanas termiņu līdz 30 darba dienām.
9. Ekonomikas ministrija un AM slēdz vienošanos par projekta zinātniskās ekspertīzes apjomu un kārtību, kādā nodrošina zinātnisko ekspertīzi.

|  |  |  |  |  |
| --- | --- | --- | --- | --- |
| **Nr.** | **Kritērijs** | **Procedūra** | **Vērtējums** | **Informācijas avots** |
| 1. | Divējāda lietojuma vērtējums drošības un aizsardzības jomā | *Kritērija vērtēšanā tiek izmantota komerstanta (projekta pieteicēja) sniegtā informācija, atbilstoši šīs metodikas 9.2. apakšpunktam.*  Apsvērums: biznesa projektā plānotais produkts atbilst divējāda lietojuma inovatīva produkta definīcijai, kas minēts šis metodikas 7.punktā.  Eksperts pamato sniegto vērtējumu “Atbilst” / “Neatbilst”, ņemot vērā kritērija izpildi kopumā. | Atbilst / Neatbilst | Biznesa projekts, punkts 1.1. un 1.1.1 |
| 2. | Divējāda lietojuma inovatīvā produkta zinātniskā kvalitāte | *Kritērija vērtēšanā tiek izmantotas šis metodikas 3., 4., 5. un 7. punktā minētās definīcijas.*  1. Apsvērums: biznesa projektā paredzētā darbība sasaistē ar zinātni atbilst noteikumos definētajam pasākuma mērķim – projekta ietvaros paredzētais inovācijas risinājums ir tehnoloģijas, procesa, pakalpojuma vai produkta inovācija komersanta (projekta pieteicēja) līmenī; projektu īstenojot, tam ir spēja radīt inovāciju.  2. Apsvērums: izvēlētā inovācijas risinājuma stratēģijas un metodisko risinājumu zinātniskā kvalitāte, kā arī atbilstība noteikto mērķu sasniegšanai – veicinās komersanta (projekta pieteicēja) tehnoloģiju, procesa, pakalpojuma vai produkta inovācijas sasniegšanu.  3.Apsvērums: paredzētā inovatīvā produkta priekšizpēte (t.sk. tirgus izpēte (sniegtas atsauces uz testēšanas (t.sk. vieta, laiks, izmantotās testēšanas ierīces, metodes un iesaistītās puses) un priekšizpētes rezultātiem), zinātniskais pamats un pētniecība, atbilstība militārās standartizācijas prasībām - kur tas attiecināms, licences esamība, norādot konkrētus datus un pierādījumus par iegūtajiem datiem, kas saistīti ar plānotā inovatīvā produkta izstrādi) ir veikta pietiekamā apjomā un atbilst biznesa projektā paredzēta inovatīvā produkta izstrādei.  4.Apsvērums: biznesa projektā ir pietiekami pamatota inovācijas izstrādes zinātniskā kvalitāte, ticamība un novitāte, t.sk.:   * problēmas un risinājumu definēšana; * produkta potenciālā lietojamība aizsardzības un drošības nozarē, atbilstoši kritisko spēju prioritātēm: bruņojums, munīcija, karavīru individuālais ekipējums, digitālās komandvadības un kontroles spējas, kaujas atbalsts un nodrošinājums, uzturēšana; * atbilstība kādai no prioritārajām tehnoloģiju jomām vai to kombinācijām: robotika, mākslīgais intelekts un mašīnmācīšanās, kosmosā bāzēti komunikāciju un novērošanas risinājumi, kvantu tehnoloģijas, inovatīvie materiāli, biotehnoloģijas, enerģija un dzinējspēki.   Eksperts pamato sniegto vērtējumu “Atbilst” / “Neatbilst”, ņemot vērā kritērija izpildi kopumā un kritērija katra apsvēruma izpildi un sniedzot vērtējumu, vai biznesa projektā paredzētais risinājums ir vērtējams kā inovācija komersanta (projekta pieteicēja) līmenī. | Atbilst / Neatbilst | Biznesa projekts, punkti 1.1. – 1.8. |
| 3. | Produkta gatavības līmenis | *Kritērija vērtēšanā tiek izmantota komerstanta (projekta pieteicēja) sniegtā informācija, atbilstoši šīs metodikas 9. punktam.*  1.Apsvērums: īstenojot projektu tiks sasniegti projekta iesniegumā paredzētie rezultāti, notiks inovāciju izstrāde, tiks radīta tehnoloģija, process, pakalpojums vai inovatīvā produkta prototips, kas atbilst tehnoloģiju gatavības līmeņiem – TGL8 vai TGL9.  2.Apsvērums: vai izstrādātā inovācija un ar to saistītās iegūtās zināšanas un prasmes ir īstenojamas attiecīgā komersanta (projekta pieteicēja) ietvaros, nodrošinot iegūto inovāciju risinājumu ilgtspēju.  3.Apsvērums: vai projekta iesniedzēja nosauktie inovatīvo risinājumu jeb procesa, pakalpojumu vai produktu inovāciju ietekmes veidi (izmaksu, enerģijas vai laika patēriņa samazinājums) ir ticami un iesniegumā atbilstoši pamatoti.  Eksperts pamato sniegto vērtējumu “Atbilst” / “Neatbilst”, ņemot vērā kritērija izpildi kopumā un kritērija katra apsvēruma izpildi un sniedzot vērtējumu, vai plānotās inovācijas atbilst TGL8 vai TGL9. | Atbilst / Neatbilst | Biznesa projekts, punkti 2.1. – 2.3. |
| 4. | Projekta īstenošanas iespējas un nodrošinājums | *Kritērija vērtēšanā tiek izmantota komerstanta (projekta pieteicēja) sniegtā informācija, atbilstoši šīs metodikas 9.9. un 9.10. apakšpunktam.*  1.Apsvērums: inovācijas izstrādes (tehnoloģiju, procesa, pakalpojuma vai produkta inovācija, lai uzlabotu komersanta (projekta pieteicēja) produktu vai pakalpojumu efektivitāti) darba plāna kvalitāte un tā atbilstība izvirzītajam mērķim. Paredzēts nodrošināt atbilstošu un efektīvu resursu izmantošanu; plānotie darba posmi un uzdevumi ir skaidri definēti, atbilstoši un ticami.  2.Apsvērums: Paredzētais finansējums inovācijas izstrādes vai ieviešanas produktīvajā darbībā ir aprakstīts un ir atbilstošs šo darbību veikšanai. Paredzētā projekta rezultātu testēšana projekta īstenošanas laikā ir atbilstoši aprakstīta, ir nepieciešama un sniegs ieguldījumu inovācijas ieviešanā  Eksperts pamato sniegto vērtējumu “Atbilst” / “Neatbilst”, ņemot vērā kritērija izpildi kopumā un katra apsvēruma izpildi. | Atbilst / Neatbilst | Biznesa projekts, punkti 3.1. – 3.2. |

Pielikumā:

1. Biznesa projekta pieteikuma veidlapa (datne: Metodika\_inovācija\_1\_pielikums\_biznesa projekta apraksts.docx);

2. Inovatīva produkta zinātniskās ekspertīzes vērtējuma veidlapa (datne: Metodika\_inovācija\_2\_pielikums\_LZP\_veidlapa.docx);

3. Divējāda lietojuma inovatīva produkta zinātniskās ekspertīzes vērtējuma veidlapa (datne: Metodika\_inovācija\_3\_pielikums\_AM\_veidlapa.docx);

4. Iesniegums (datne: Metodika\_inovācija\_4\_pielikums\_iesniegums.docx);

5. Latvijas Zinātnes padomes atzinums (datne: Metodika\_inovācija\_5\_pielikums\_LZP\_atzinums.docx);

6. Aizsardzības ministrijas atzinums (datne: Metodika\_inovācija\_6\_pielikums\_AM\_atzinums.docx).

Valsts sekretāra vietnieks,

Atbildīgās iestādes vadītājs Raivis Bremšmits

1. OECD/Eurostat (2018), Oslo Manual 2018: Guidelines for Collecting, Reporting and Using Data on Innovation, 4th Edition, The Measurement of Scientific, Technological and Innovation Activities, OECD Publishing, Paris/Eurostat, Luxembourg. https://doi.org/10.1787/9789264304604-en [↑](#footnote-ref-2)
2. Attiecināms uz divējāda lietojuma inovatīva produkta biznesa projektu [↑](#footnote-ref-3)
3. Attiecināms uz divējāda lietojuma inovatīva produkta biznesa projektu [↑](#footnote-ref-4)
4. Ar zinātnisko pamatu un pētniecību ir saprotams projekts, kas balstās uz zinātniskiem pētījumiem vai pierādītu metodoloģiju, kas nodrošina inovācijas zinātnisko vērtību un ilgtspēju. [↑](#footnote-ref-5)
5. Attiecināms uz divējāda lietojuma inovatīva produkta biznesa projektu [↑](#footnote-ref-6)
6. Ministru kabineta 2012. gada 8.maija noteikumi Nr.331 „Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm” un/vai Ministru kabineta 2010. gada 20. jūlija noteikumi Nr. 657 “Kārtība, kādā izsniedz vai atsaka izsniegt stratēģiskas nozīmes preču licences un citus ar stratēģiskas nozīmes preču apriti saistītos dokumentus” [↑](#footnote-ref-7)